时间:2018-02-13 16:50:53 来源:德宏团结报
N;
E goi lo...
Hkon a singgun brang wa e
Sung sung sumu yu ga le
Moi na an no ram ai ten wa
Brang nang tsom htum shadang rai nga
Shing yan hkum gu tsom kat rai
Myiman gumdin tsom la ai
Galu gaba lam ndut n dang
Sumhtang lahpum grai ngang kang
L:
E lo tso hkon e...
Moi an no ningtsing ai ten
Gadai mung nang hpe kam shachyan
Brang la ni nang hpe tsom gara
Shingrai ngai gaja let nga
Dai ten na na shing yan wa
Shata mahkon ngu na zon rai hkra...
N:
E Brang e...
Moi nang no tsom ai shaloi
Hkon tsom latsa nang hpe madoi
Nang du hkom ai shara shagu
Hkon ni nang hpe tsom hpu garu
Shingrai hkon go masin salum gahpra
Nang hpe dun ton na zon nga....
L:
E... Shang goi ya...
Moi na lam hpe hkum tsun sa
Ya na lam hpe she tsun saga
Daini hkon hpe yu dat yang
Dui num ngu na zon she ang
Sak go sumshi sha no rai
Myiman woi kin-yu zon rai
Agrop tong yang sik sok nga
Shingnom de lahkat sit kau da
Dai go ka-ni lu ai majo
Gadong si na La nu yo...
N:
E...
N kam madat nngai
nang mung moi na hte go shai
Myiman rapding hkala zon rai
Myitok myiwak wahkyu kak
Shinglang ninggren zon nan hkrak
Hpyi go wong wong nra brong
Myitum mung male wa na zon
Agrop tong jang n lu rot
Lamai do ai lapu zon gumrot
Dai go nang ka-ni lu ai majo
Nsa hti na la nu yo...
L:
E... She madat yu lo...
Moi go hkon hpe jom yu chyai
Ya go hkon hpe koi ai hkrai
Moi hkon go manam pyo ban gya
Ya go jit hkang hkrai manam wa
Lago go sharo hpun zon rai
Lata mung htingra lahpri zon rai
Shani shana mare htungwan gahkrang
Nhkut ganang mong yang ganang shang
Dai go nanghpam ka ni a majo
Mohpyi gale mat sai yo
(Ya na lang bai matut hti ga)
zho_Hans mos_Latn srd_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn mlt_Latn oci_Latn vec_Latn kac_Latn kac_Latn kac_Latn kac_Latn kac_Latn mos_Latn smo_Latn kac_Latn kac_Latn kac_Latn kac_Latn kac_Latn kac_Latn mlt_Latn kac_Latn kac_Latn kac_Latn kac_Latn kac_Latn kac_Latn kac_Latn sun_Latn kac_Latn kac_Latn ewe_Latn mos_Latn smo_Latn kac_Latn kac_Latn kac_Latn dik_Latn kac_Latn jav_Latn kac_Latn kac_Latn lmo_Latn kac_Latn kac_Latn mlt_Latn kac_Latn kac_Latn kac_Latn quy_Latn kac_Latn lmo_Latn kac_Latn kac_Latn tsn_Latn kac_Latn kac_Latn kac_Latn